96. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 340 της 8/19 Μαΐου 1982 (ΦΕΚ Α΄ 60) Έγκριση Κανονισμού αναγνωρίσεως και εξαγοράς από ναυτικούς που ασφαλίζονται στο Ναυτικό Απομαχικό Ταμείο (ΝΑΤ) του χρόνου εργασίας τους σε Ελληνικές ναυτιλιακές επιχειρήσεις. Έχοντες υπόψη: 1.Τις διατάξεις της παρ. 3 του άρθρ. 9 του Νόμ. 1085/80 «περί ελαχίστης εις το Ναυτικόν Απομαχικόν Ταμείον ασφαλιστικής προστασίας και άλλων τινών διατάξεων» (ΦΕΚ 255 Α΄). 2.Τη γνώμη του Διοικητικού Συμβουλίου του Ναυτικού Απομαχικού Ταμείου που έχει διατυπωθεί στο πρακτικό της 44/10.7.81 συνεδριάσεώς του. 3.Τη 1452/1981 γνωμοδοτήσεως του Συμβουλίου της Επικρατείας, με πρόταση του Υπουργού Εμπορικής Ναυτιλίας, αποφασίζουμε: Εγκρίνουμε τον Κανονισμό αναγνωρίσεως και εξαγοράς από τους ναυτικούς που ασφαλίζονται στο Ναυτικό Απομαχικό Ταμείο του χρόνου εργασίας τους σε Ελληνικές ναυτιλιακές επιχειρήσεις, ο οποίος έχει ως εξής: Άρθρ.1.-Η αναγνώριση και οι προϋποθέσεις για την εξαγορά του χρόνου της εργασίας των ναυτικών που εργάζονται σε Ελληνικές ναυτιλιακές επιχειρήσεις χωρίς να είναι μέλη «συγκεκροτημένου πληρώματος» πλοίου και οι διατάξεις που ισχύουν επιτρέπουν την ασφάλισή τους στο ΝΑΤ με ορισμένη ειδικότητα για την εργασία τους αυτή, γίνεται σύμφωνα με τις διατάξεις του παρόντος Κανονισμού. Άρθρ.8.-1.Για την εφαρμογή του παρόντος Κανονισμού τηρούνται από το ΝΑΤ: α)Καρτέλλα στην οποία καταχωρείται κάθε ναυτιλιακή επιχείρηση και στην οποία καταγράφονται η επωνυμία της, η έδρα της, το πρόσωπο που την εκπροσωπεί στην Ελλάδα φυσικό ή νομικό, τα πλοία τα οποία διαχειρίζεται ή εκπροσωπεί με τα στοιχεία τους, όπως ορίζονται στο άρθρ. 2 παρ. 2α, η πλοιοκτησία κάθε πλοίου, τα στοιχεία των ναυτικών που εργάζονται σ’ αυτή όπως αυτά ορίζονται στο άρθρ. 2 παρ. 2γ, η ημερομηνία προσλήψεως και απολύσεως εκάστου, καθώς και κάθε αναγκαία για τον εύκολο έλεγχο λεπτομέρεια. β)Ευρετήριο ναυτιλιακών επιχειρήσεων. γ)Ειδικό ευρετήριο ασφαλισμένων ναυτικών που εργάζονται σε ναυτιλιακές επιχειρήσεις, στο οποίο καταχωρείται καθένας από αυτούς με πλήρη στοιχεία ταυτότητας όπως ορίζονται στο άρθρ. 2 παρ. 2γ και το οποίο θα παραπέμπει στην καρτέλλα της επιχειρήσεως, στην οποία εργάζεται ο ναυτικός. Άρθρ.2.-1.Η πρόσληψη ναυτικού από Ελληνική ναυτιλιακή επιχείρηση για εργασία σ’ αυτήν πρέπει να γίνεται από το νόμιμο κατά το Ελληνικό δίκαιο εκπρόσωπό της ή ειδικά εξουσιοδοτημένο από αυτόν τρίτο πρόσωπο της Ελληνικής ναυτιλιακής επιχειρήσεως με υποβολή σχετικής αιτήσεως στο ΝΑΤ. 2.Στην αίτηση, για την οποία γίνεται λόγος στην προηγούμενη παράγραφο, πρέπει απαραίτητα να περιλαμβάνονται: α)Το όνομα, η σημαία, το λιμάνι και αριθμός νηολογίου, η ολική και καθαρή χωρητικότητα και το νεκρό βάρος (DEAD WEIGHT) των πλοίων, τα οποία διαχειρίζεται η ναυτιλιακή επιχείρηση. β)Η πλοιοκτησία κάθε πλοίου. γ)Τα πλήρη στοιχεία ταυτότητας, ο αριθμός ΜΕΘ, η κατηγορία, ο αριθμός και ο χρόνος αποκτήσεως αποδεικτικού ναυτικής ικανότητας καθώς και η ειδικότητα αυτού του προσλαμβάνεται. δ)Το ονοματεπώνυμον, η διεύθυνση κατοικίας εκείνου που δίνει την εντολή προσλήψεως και η υπογραφή του. 3.Μαζί με την αίτηση υποβάλλεται και υπεύθυνη δήλωση του Ν.Δ. 105/69 από το νόμιμο εκπρόσωπο της ναυτιλιακής επιχειρήσεως ότι όλα τα στοιχεία είναι ακριβή. «4.Το γνήσιο της υπογραφής στην αίτηση και στην υπεύθυνη δήλωση θεωρείται από Δημόσια Αρχή ή από το Ναυτικό Επιμελητήριο της Ελλάδας ή από Τράπεζες του Δημοσίου Τομέα. Όμοια θεώρηση των υπογραφών απαιτείται και κατά τη διαδικασία των άρθρ. 3,4 και 6 παρ. 1 του παρόντος Δ/τος». Η παρ. 4 αντικαταστάθηκε ως άνω από το άρθρ. μόνο Π.Δ. 165/20-28 Μαρτ. 1985 (ΦΕΚ Α΄ 57). Άρθρ.3.-1.Η ασφάλιση αρχίζει από τη χρονολογία υποβολής της αιτήσεως στο Ν.Α.Τ. μόνον εάν τα δικαιολογητικά που υποβλήθηκαν για την αναγνώριση και εξαγορά υπηρεσίας είναι πλήρη και κριθούν νομότυπα σύμφωνα με τις διατάξεις του παρόντος Κανονισμού. 2.Αν τα δικαιολογητικά που υποβλήθηκαν κριθούν ελλιπή ή μη νομότυπα, η ασφάλιση αρχίζει από την υποβολή της τελευταίας αιτήσεως με πλήρη δικαιολογητικά. 3.Η αναγνώριση και η εξαγορά πραγματοποιούνται, με την καταβολή των νομίμων εισφορών, μέσα στα χρονικά όρια που ορίζει ο νόμος.  4.Η εξαγορά γίνεται με τη συμπλήρωση κάθε εξαμήνου υπηρεσίας. Επιτρέπεται η εξαγορά και για μικρότερα χρονικά διαστήματα λόγω συνταξιοδότησης του ναυτικού ή λόγω αλλαγής εργοδότη ή και για άλλο δικαιολογημένο λόγο. Άρθρ.4.-1.Η Ελληνική ναυτιλιακή επιχείρηση στην οποία εργάζονται ναυτικοί που υπάγονται στην ασφάλιση του Ν.Α.Τ. έχει υποχρέωση να δηλώσει μέσα στο μήνα Ιανουάριο κάθε χρόνου. α)Τα ονοματεπώνυμα των ναυτικών, που εργάστηκαν σ’ αυτή κατά τον προηγούμενο χρόνο και την ειδικότητα με την οποία εργάστηκαν. β)Τα πλοία, με όλα τα στοιχεία που προβλέπει το άρθρ. 2 παρ. 2α, στα οποία απασχολήθηκε καθένας απ’ αυτούς και ότι αυτά βρίσκονται σε ενέργεια ή αργία και όχι σε παροπλισμό. γ)Το χρονικό διάστημα κατά το οποίο εργάστηκε κάθε ναυτικός. Στην ανωτέρω δήλωση πρέπει να επισυνάπτεται υπεύθυνη δήλωση του Ν.Δ. 105/69 κάθε ναυτικού που εργάστηκε, ότι δεν άσκησε άλλο επάγγελμα ή λειτούργημα καθώς και βεβαίωση της αρμόδιας υπηρεσίας του Υ .Ε.Ν. ότι δεν είχε τελεσίδικα καταδικασθεί από τα πειθαρχικά Συμβούλια Εμπορικού Ναυτικού. 2.Η ναυτιλιακή επιχείρηση, εκτός από τη δήλωση της παρ. 1, έχει υποχρέωση να αναγγέλλει εγγράφως και χωρίς, καθυστέρηση στο Ν.Α.Τ. κάθε πώληση, οριστικό παροπλισμό, ναυάγιο, βύθιση ή διακοπή εκπροσωπήσεως, εκμεταλλεύσεως ή διαχειρήσεως του υπό τη διαχείρισή της πλοίου, για το οποίο απασχολείτο ναυτικός που ασφαλίζεται στο Ν.Α.Τ. (Αντί για τη σελ. 714,677) Σελ. 714,677(α) Τεύχος Ζ91-Σελ. 121 Ναυτικό Απομαχικό Ταμείο 19.Ι.α.96 Άρθρ.5.-1.Για την αναγνώριση και εξαγορά εργασίας ναυτικού σε ναυτιλιακή επιχείρηση εκδίδεται πράξη του Γενικού Διευθυντή του Ν.Α.Τ. στην οποία απαραίτητα πρέπει να καθορίζεται, εκτός από άλλα στοιχεία, η χρονική περίοδος της υπηρεσίας που εξαγοράζεται, η κατηγορία του πλοίου, η ειδικότητα του ναυτικού και το ποσό των εισφορών. 2.Η πράξη του Γενικού Διευθυντή κοινοποιείται απαραίτητα στην Υπηρεσία Ναυτικών Μητρώων (Υ .Ν.Μ.) μετά την καταβολή όλων των νομίμων εισφορών, η οποία πρέπει να μνημονεύεται στην κοινοποιούμενη πράξη με αναγραφή του αριθμού του Γραμματίου εισπράξεως του Ν.Α.Τ. Η Υ .Ν.Μ. αμέσως με τη λήψη της κοινοποιούμενης πράξεως καταχωρεί στη μερίδα του ναυτικού την υπηρεσία που εξαγοράστηκε. 3.Αντίγραφο της πράξεως με το γραμμάτιο εισπράξεως των εισφορών παραδίνεται απαραίτητα στο ναυτικό που έκανε την εξαγορά ή στον εξουσιοδοτημένο εκπρόσωπό του. Άρθρ.6.-1.Ναυτικός που υπάγεται στον παρόντα Κανονισμό και εργάζεται στην Ελλάδα έχει υποχρέωση να προσκομίζει μία φορά το χρόνο στο Ν.Α.Τ. αντίγραφο της βεβαιώσεως αποδοχών, η οποία του χορηγήθηκε από τη ναυτιλιακή επιχείρηση στην οποία εργάζεται για την αρμόδια Οικονομική Εφορία. 2.Ναυτικός που εργάζεται στο εξωτερικό σε Ελληνική ναυτιλιακή επιχείρηση, που διαχειρίζεται πλοία Ελληνικά ή πλοία που έχουν συμβληθεί με το Ν.Α.Τ., έχει υποχρέωση να προσκομίζει βεβαίωση της επιχείρησης υπογραμμένη από το νόμιμο εκπρόσωπό της, από την οποία να προκύπτει, ότι ο ναυτικός εργάστηκε σ’ αυτή. Το γνήσιο της υπογραφής του εκπροσώπου και το αληθές του περιεχομένου πρέπει να βεβαιώνονται από τα Προξενικά Λιμεναρχεία, εφόσον εδρεύει εκεί, άλλως από την Ελληνική Προξενική Αρχή. 3.Η μη προσκόμιση της βεβαιώσεως που προβλέπουν οι παρ. 1 και 2 εντός του 12ου μήνα από τη χρονολογία αναγνωρίσεως κάθε εξαμήνου υπηρεσίας έχει ως επακόλουθο την ακυρότητα της υπηρεσίας που αναγνωρίστηκε και την επιστροφή χωρίς τόκους του ποσού της εξαγοράς. 4.Ακύρωση υπηρεσίας που αναγνωρίστηκε συνεπάγεται και η σύγχρονη άσκηση και άλλου επαγγέλματος ή λειτουργήματος. Το ποσό της εξαγοράς επιστρέφεται χωρίς τόκους. Σελ. 714,678(α) Τεύχος Ζ91-Σελ. 122 Άρθρ.7.-1.Οι νόμιμες εισφορές για την αναγνώριση και εξαγορά εργασίας ναυτικού σε Ελληνική ναυτιλιακή επιχείρηση καταβάλλονται σε δραχμές με την επίσημη ισοτιμία της Λίρας Αγγλίας που καθορίζεται από την Τράπεζα Ελλάδος κατά την ημέρα της καταβολής και κατατίθενται στο ΝΑΤ μαζί με υπεύθυνη δήλωση του Ν.Δ. 105/69 του εκπροσώπου της ναυτιλιακής επιχειρήσεως, ότι έγινε εισαγωγή και δραχμοποίηση του αντίστοιχου σε λίρες Αγγλίας, συναλλάγματος. 2.Για τα πλοία, που οι ναύλοι καταβάλλονται σε δραχμές, οι εισφορές καταβάλλονται σε δραχμές. 